Diari Oficial de la Generalitat Valenciana


Sumari del DOGV 3094, del 07-10-1997 (1997/10142)

DECRET 251/1997, de 23 de setembre, del Govern Valencià, pel qual es declara d'utilitat pública i execució urgent la concentració parcel·lària de la zona Reguer d'Antella.
---------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/23/251/dof/vci/html**

### Dades del document

Número de DOGV
:   3094

Data del DOGV
:   07-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10312


Data del document
:   23-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Decret

3328 DECRET 251/1997, de 23 de setembre, del Govern Valencià, pel qual es declara d'utilitat pública i execució urgent la concentració parcel·lària de la zona Reguer d'Antella. [97/X10628]
  
Com a conseqüència de les inundacions d'octubre de 1982 es va promulgar el Reial Decret Llei 20/1982, de 23 d'octubre, que en l'article 10 faculta el Ministeri d'Agricultura, Pesca i Alimentació per a restaurar en allò possible la situació anterior a la catàstrofe. Aquesta disposició es va desplegar per mitjà de les ordres ministerials de 24 d'octubre de 1982 i de 31 de gener de 1983. Aquesta última, en l'article 1, estableix que es procedirà a la realització dels treballs de recuperació dels terrenys arrasats per les riuades i a la redistribució d'aquests entre els antics propietaris.
  
Aquestes circumstàncies, recollides pels agricultors de la zona en la sol·licitud dirigida el 1984 a l'Institut Nacional de Reforma i Desenvolupament Agrari, han motivat la realització per part dels serveis de la Direcció General de Regadius i Estructures Agràries de la Conselleria d'Agricultura, Pesca i Alimentació, d'un estudi sobre les característiques i possibilitats tècniques que concorren en aquesta zona. D'aquest estudi es dedueix la conveniència de dur a terme la concentració parcel·lària per raó d'utilitat pública.
  
Per això, a proposta de la consellera d'Agricultura, Pesca i Alimentació, formulada d'acord amb el que s'estableix en la Llei de Reforma i Desenvolupament Agrari, i amb la deliberació prèvia del Govern Valencià, en la reunió del dia 23 de setembre de 1997,
  
DECRETE
  
Article 1
  
Es declara d'utilitat pública i execució urgent la concentració parcel·lària de la zona Reguer del terme municipal d'Antella.
  
Article 2
  
El perímetre de la zona està format, en principi, pel paratge denominat Reguer, arrasat per les inundacions de 1982, els límits del qual són els següents: des de la unió de la sèquia d'Antella amb la vora esquerra del riu Xúquer, seguint per la vora del riu Xúquer fins la Senda Reial i continuant per ella fins la sèquia d'Antella, per on es torna al punt de partida.
  
Aquest perímetre, quedarà modificat, en definitiva, d'acord amb el que es preveu en l'article 172 de la Llei de Reforma i Desenvolupament Agrari.
  
Article 3
  
L'expedient de concentració parcel·lària es tramitarà pel procediment simplificat que s'estableix en l'article 201 de la Llei de Reforma i Desenvolupament Agrari.
  
DISPOSICIONS FINALS
  
Primera
  
Es faculta la consellera d'Agricultura, Pesca i Alimentació perquè dicte les disposicions complementàries que requerisca l'execució del que es disposa en aquest decret.
  
Segona
  
Aquest decret vigeix des de l'endemà de la publicació en el Diari Oficial de la Generalitat Valenciana.
  
València, 23 de setembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,


Còpia Permalink ELI